《晚登威武军鼓角楼》
宋代·程师孟

百尺谯门戍万兵，黄昏初动画龙声。
铜钲犹是闽王点，银秤才龙汉守更。
四面僧夸金作界，半年人看玉为城。
官程稍近千余里，不到侬家向此行。

作者简介：（1009—1086）宋苏州人，字公辟。仁宗景祐元年进士。历知南康军、楚州，提点夔州路刑狱，徙河东路。晋地山谷春夏多水，师孟出钱开渠筑堰，淤良田万八千顷。自江西转运使改知福州，治行为东南之最。累知广州、越州、青州，为政简严，痛惩豪恶，民为立生祠。